Tiiu Kuurme
Tiiu Kuurme (sündinud 13. mail 1953 Kosel) on eesti kasvatusteadlane. Tiiu Kuurme arvates on tema kutsumuseks läbi teadliku elu olnud mõtelda, lugeda ja kirjutada. Uurimise valdkondadeks on alternatiivpedagoogika, üldkasvatusteaduslikud teooriad, väärtuskasvatus, sugupoole ja hariduse suhted. Alates 1976. aastast on Tiiu Kuurme avaldanud rohkesti perekonna-, kooli- ja kasvatusteemalisi ning üldist sotsiaalset problemaatikat puudutavaid artikleid ja esseesid. Ta on avaldanud üle 140 teaduspublikatsiooni, osa neist rahvusvahelistes väljaannetes. Tiiu Kuurme on Eesti Rooma Klubi liige.